# Estació de Campanar

L'estació de Campanar és una estació subterrània de ferrocarril localitzada al barri de Campanar (al districte homònim) de València i que forma part de les línies 1 i 2 de l'operador Metrovalència. L'estació pertany a la zona tarifària A de Ferrocarrils de la Generalitat Valenciana (FGV) i l'Autoritat de Transport Metropolità de València (ATMV). L'adreça oficial de l'estació és l'avinguda de Pius XII, número 36.

## Història

Una de les primeres estacions fetes per Ferrocarrils de la Generalitat Valenciana (FGV), l'estació es va inaugurar el 8 d'octubre de 1988, juntament amb la resta d'estacions subterrànies de les línies 1 i 2, les quals formaven el tram que havia d'unir les antigues línies de FEVE del nord (Bétera/Llíria) amb la sud (Villanueva de Castellón). A la solemne inauguració de l'estació i la línia assistiren Ricard Pérez Casado, alcalde de València; Joan Lerma, president de la Generalitat Valenciana i José Barrionuevo, ministre de transports; entre d'altres autoritats.
L'any 1998, el tram fins a Llíria tornà a considerar-se un ramal de la línia 1. Des de 2015, la línia que va fins a Llíria i passa per l'estació ha tornat a dir-se línia 2, triant aquesta vegada el color rosa, ja que l'antic color verd estava sent utilitzat per la línia 5. L'estació va dur breument i fins 2015 el nom de Campanar-La Fe per la seua proximitiat a l'edifici vell de l'hospital La Fe.

## Distribució

L'estació, subterrània i de dimensions reduïdes, es troba estructurada en dos nivells: el superior, on s'hi troben els accessos a les vies i les finestretes de venda de bitllets i l'inferior, on hi han dues vies paral·leles amb dues andanes, una a cada banda. Les andanes no compten amb mampares de seguretat. Està preparada per al servici a persones invidents, sordes i discapacitades físiques.
L'accés a l'estació es troba a l'avinguda de Pius XII, comptant-ne amb dos, un a cada banda. L'estació connecta amb les línies d'autobús urbà de l'Empresa Municipal de Transports de València (EMT).

### Línies

| Procedència/Destinació | < | Línia | > | Procedència/Destinació |
| Bétera | Beniferri | | Túria | Castelló |
| Llíria | Beniferri | ... | Túria | Torrent Avinguda |

## Vegeu també

* Llista d'estacions de Metrovalència

## Referències

* ↑ https://www.trenscat.com/pval/metrovlc1_ct.html
* ↑ https://www.trenscat.com/pval/metrovlc2_ct.html
* ↑ Plànols zonals de l'ATMV
* ↑ «Còpia arxivada». Arxivat de l'original el 2021-11-22. [Consulta: 9 maig 2021].
* ↑ https://www.metrovalencia.es/ca/consulta-estaciones/
* ↑ https://www.metrovalencia.es/wordpress/?page_id=428
* ↑ «Còpia arxivada». Arxivat de l'original el 2021-11-22. [Consulta: 25 març 2021].
* ↑ https://valenciablancoynegro.blogspot.com/2018/10/el-metro-cumple-treinta-anos.html
* ↑ http://epoca1.valenciaplaza.com/ver/144296/bonig-maquilla-el-plano-de-metrovalencia-para-aparentar-cuatro-lineas-nuevas-.html
* ↑ https://www.lasprovincias.es/valencia-ciudad/201502/23/metrovalencia-inicia-cambio-nombre-20150223021958-v.html?ref=https%3A%2F%2Fwww.lasprovincias.es%2Fvalencia-ciudad%2F201502%2F23%2Fmetrovalencia-inicia-cambio-nombre-20150223021958-v.html
* ↑ https://www.elmundo.es/comunidad-valenciana/2015/02/22/54e9ae0722601d11608b456e.html
* ↑ «Ficha de estación: Campanar» (en castellà). Metrovalència. [Consulta: 7 juliol 2016].
* ↑ https://geoportal.emtvalencia.es/visor?lang=es